Ο αρχιπλοίαρχος **Φρανκ Μπαϊνιμαράμα** (*Josaia Voreqe Bainimarama* Πρότυπο:IPA-fj) CF, MSD, OStJ, 27 Απριλίου 1954-) είναι στρατιωτικός από τα νησιά Φίτζι, ο οποίος ηγήθηκε πραξικοπημάτων το 2000 και το 2006 και ήταν πρωθυπουργός από το 2007 έως τις 24 Δεκεμβρίου 2022.

Στις 22 Σεπτεμβρίου 2014 ορκίστηκε ως πρωθυπουργός των Φίτζι μετά τη νίκη του κόμματός του, Πρώτα τα Φίτζι στις γενικές εκλογές. Στις γενικές εκλογές του 2018 το κόμμα του Πρώτα τα Φίτζι κέρδισε ξανά την αυτοδυναμία και ο ίδιος ορκίστηκε στην πρωθυπουργία για νέα θητεία στις 20 Νοεμβρίου 2018.

Καριέρα
-------

Γεννήθηκε το 1954. Ακολούθησε στρατιωτική καριέρα στο Ναυτικό. Ήταν αρχηγός προσωρινής στρατιωτικής κυβέρνησης στα νησιά από τις 29 Μάη ως και τις 13 Ιουλίου 2000, έπειτα από την οργάνωση αντιπραξικοπήματος κατά του Τζορτζ Σπέιτ, ο οποίος είχε κάνει πολιτικό πραξικόπημα. Στη συνέχεια παρέδωσε την εξουσία στο Ρατού Τζοζέφα Ιλόιλο.

Στις 31 Οκτωβρίου 2006, ενώ ο Μπαϊνιμαράμα επισκεπτόταν την Αίγυπτο, ο Πρόεδρος των Φίτζι, Ιλόιλο, τον έπαυσε από τα καθήκοντά του και διόρισε στη θέση του τον Μέλι Σαουμπουλιναγιάου (Meli Saubulinayau), ο οποίος όμως αρνήθηκε να αναλάβει καθήκοντα. Οι ανώτατοι στρατιωτικοί υποστήριξαν τον Μπαϊνιμαράμα, ο οποίος ζήτησε αμέσως την παραίτηση της κυβέρνησης. Η Αυστραλία, η Νέα Ζηλανδία, οι ΗΠΑ και οι άλλες δυτικές χώρες συνέστησαν αυτοσυγκράτηση, ωστόσο το νέο πραξικόπημα, τέταρτο μέσα σε 20 χρόνια, επιβεβαιώθηκε στις 5 Δεκεμβρίου 2006, μετά τη λήξη δύο τελεσιγράφων από τον στρατό στην κυβέρνηση. Την ημέρα αυτή ο πρόεδρος Ιλόιλο υπέγραψε διάταγμα για τη διάλυση του Κοινοβουλίου και την ανάθεση της προσωρινής εξουσίας στον Μπαϊνιμαράμα. Ο τελευταίος αποκατέστησε στην προεδρία του νησιωτικού κράτους τον Ιλόιλο, στις 4 Ιανουαρίου 2007. Ο ίδιος έγινε πρωθυπουργός. Τον Σεπτέμβριο του ιδίου έτους επανέφερε τον στρατιωτικό νόμο.

### Συνταγματική κρίση 2009 και απανωτές εκλογικές νίκες

Ο πρόεδρος Ρατού Τζοζέφα Ιλόιλο ανακοίνωσε στις 10 Απριλίου 2009 σε ραδιοφωνικό του μήνυμα προς το έθνος ότι ανέστειλε την ισχύ του Συντάγματος του 1997 και ότι εκδίωξε τους δικαστές του Εφετείου, αναλαμβάνοντας ο ίδιος τη διοίκηση του κράτους, μια μέρα μετά την απόφαση του Εφετείου ότι η κυβέρνηση, που διορίστηκε μετά το πραξικόπημα του 2006, ήταν παράνομη. Με την απόφαση αυτή διαλύθηκε νόμιμα το κοινοβούλιο.

Το Εφετείο στις 9 Απριλίου διέταξε τον Ιλόιλο να διορίσει ένα διακεκριμένο πρόσωπο ως υπηρεσιακό πρωθυπουργό και του απαγόρευσε να διορίσει στο αξίωμα αυτό τον στρατιωτικό Μπαϊνιμαράμα ή τον προκάτοχό του, Λαϊσένια Καράσε. Ο Μπαϊνιμαράμα έπαυσε να είναι πρωθυπουργός και επανήλθε στην προηγούμενή του θέση, δηλαδή αρχηγός του στρατού. Έπειτα από την απόφαση του δικαστηρίου, το υπουργικό συμβούλιο παραιτήθηκε.

Ο πρόεδρος Ιλόιλο, μετά την αναστολή της ισχύος του Συντάγματος ανακοίνωσε ότι θα διεξαχθούν δημοκρατικές εκλογές το αργότερο ως το Σεπτέμβριο του 2014. Υποσχέθηκε επίσης να διορίσει έναν προσωρινό πρωθυπουργό για να αντικαταστήσει τον Μπαϊνιμαράμα.

Μια μέρα μετά, στις 11 Απριλίου, ο Μπαϊνιμαράμα επαναδιορίστηκε στο πρωθυπουργικό αξίωμα από τον πρόεδρο Ιλόιλο ως "νέος" προσωρινός πρωθυπουργός. Λίγο αργότερα ο Μπαϊνιμαράμα επανέφερε όλους τους υπουργούς που είχε στην προηγούμενη κυβέρνηση.

Στις 10 Φεβρουαρίου 2010 ο Μπαϊνιμαράμα ανακοίνωσε ότι θα αποχωρήσει από την εξουσία το έτος 2014. Ωστόσο, στις 22 Σεπτεμβρίου 2014 ορκίστηκε ως πρωθυπουργός, μετά τη νίκη του κόμματός του, Πρώτα τα Φίτζι στις γενικές εκλογές.

Μία τετραετία αργότερα, το κόμμα Πρώτα τα Φίτζι κέρδισε ξανά τις εκλογές του 2018 και ο Μπαϊνιμαράμα ορκίστηκε ξανά πρωθυπουργός τον Νοέμβριο της ίδιας χρονιάς.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. bainimarama-josaia-voreqe-frank. Ανακτήθηκε στις 9  Οκτωβρίου 2017.
2. ↑  (Γερμανικά) *Munzinger Personen*. 00000026263. Ανακτήθηκε στις 9  Οκτωβρίου 2017.
3. ↑  «interviewed by Sky News».
4. ↑  Ανακτήθηκε στις 9  Ιουλίου 2019.
5. ↑  «Ministers | Office of the Prime Minister Fiji». (Αγγλικά) Ανακτήθηκε στις 23  Αυγούστου 2021.
6. ↑  «Ministers | Office of the Prime Minister Fiji». (Αγγλικά) Ανακτήθηκε στις 23  Αυγούστου 2021.
7. ↑  «Ministers | Office of the Prime Minister Fiji». (Αγγλικά) Ανακτήθηκε στις 23  Αυγούστου 2021.
8. ↑  «Ministers | Office of the Prime Minister Fiji». (Αγγλικά) Ανακτήθηκε στις 23  Αυγούστου 2021.
9. ↑  www.fijitimes.com/pm-bainimarama-announces-cabinet-reshuffle/.
10. ↑  «Ministers | Office of the Prime Minister Fiji». (Αγγλικά) Ανακτήθηκε στις 30  Αυγούστου 2021.
11. ↑  Wise, Margaret. «Bainimarama to be sworn in as FijiPM». Fiji Times. Αρχειοθετήθηκε από το πρωτότυπο στις 14 Ιουνίου 2015.. Ανακτήθηκε στις 22 Σεπτεμβρίου 2014.
12. ↑  «Frank Bainimarama sworn in as Fiji PM | RNZ News». Radionz.co.nz. Ανακτήθηκε στις 14 Σεπτεμβρίου 2019.
13. ↑  The Age, *Fiji Army Chief cedes powers*, 4 Ιανουαρίου 2007.
14. 1 2  «Fijian president Ratu Josefa Iloilo abolishes constitution, sacks judiciary and assumes power». *Australian Associated Press* (The Australian). 10 Απριλίου 2009. Αρχειοθετήθηκε από το πρωτότυπο στις 2009-04-13.. Ανακτήθηκε στις 10 Απριλίου 2009.
15. ↑  Bainimarama sworn in again as Fiji PM, Sean Dorney, ABC, 11 Απριλίου 2009
16. ↑  Banimarama: Fiji to hold general elections by Sept. 2014, Xinhua News Agency, 11 Απριλίου 2009
17. ↑  Wise, Margaret. «Bainimarama to be sworn in as FijiPM». Fiji Times. Αρχειοθετήθηκε από το πρωτότυπο στις 2015-06-14.. Ανακτήθηκε στις 22 Σεπτεμβρίου 2014.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 48998025
* LCCN: no2007012002
* ISNI: 0000 0001 0800 0257
* GND: 142953326

 |

 |